Source: http://www.primarnykontakt.sk/spravy/sud-oslobodil-lekarku-obvinenu-zo-zavinenia-smrti-stvorrocneho-miska/
Timestamp: 2019-10-18 01:10:39+00:00

Document:
Súd oslobodil lekárku obvinenú zo zavinenia smrti štvorročného Miška | Primárny kontakt
Súd oslobodil lekárku obvinenú zo zavinenia smrti štvorročného Miška
všeobecný lekár / 12. Máj 2015
Okresný súd (OS) v Trenčíne dnes v plnom rozsahu oslobodil lekárku Evu G. z obvinenia zo zavinenia smrti štvorročného Miška Hajasa v roku 2009. Podľa samosudcu Okresného súdu v Trenčíne sa trestný čin nestal, nebola jednoznačne dokázaná príčinná súvislosť medzi smrťou Miška a konaním lekárky. Rozsudok nie je právoplatný, prokurátor sa voči oslobodzujúcemu rozsudku okamžite odvolal.
Miškova matka Renáta Hajasová hovorí v súvislosti s rozsudkom o zlyhaní spravodlivosti, podľa vlastných slov už neverí, že krajský súd rozhodne v jej prospech. Obhajca Evy G. Ján Sitarčík, naopak, tvrdí, že zvíťazila spravodlivosť. Po vynesení rozsudku na lekárov, ktorí prišli podporiť Evu G., verbálne zaútočil dedko maloletého Miška.
Eva G. mala podceniť stav Miška, s ktorým prišla mama opakovane na pohotovosť s horúčkou. Podľa obžaloby neurobila potrebné vyšetrenia a neposlala ho do nemocnice. OS ju v roku 2013 odsúdil na 30 mesiacov väzenia nepodmienečne a šesťročný zákaz výkonu lekárskej praxe. Krajský súd v Trenčíne na základe vyjadrení znalcov zbavil lekárku obvinenia v plnom rozsahu. Najvyšší súd SR v minulom roku vyhovel dovolaniu Generálnej prokuratúry SR a rozhodnutie Krajského súdu v Trenčíne zrušil s tým, že súd porušil zákon v prospech obžalovanej lekárky. Krajský súd posunul kauzu na opätovné prerokovanie okresnému súdu.
Obžalovaná lekárka sa na dnešnom vyhlásení rozsudku nezúčastnila. Písomne už minulý rok požiadala súd, aby sa nemusela zúčastňovať na súdnych pojednávaniach, ktoré podľa nej nepriaznivo vplývajú na jej zdravotný stav. Sudca okresného súdu s jej žiadosťou súhlasil.
← Zdravie, hygiena a prevencia sú v rómskych osadách rozhodujúce
Bilaterálne rokovanie ministrov zdravotníctva vo Valticiach →

References: Súd 
 súd 
 súd 
 súd 
 súd 
 súd 
 súd